13. ข้อมูลอื่นที่เกี่ยวข้อง

1.  นโยบายการจ่ายเงินปันผล

  บริษัทมีนโยบายจ่ายเงินปันผลไม่น้อยกว่าร้อยละ 50 ของกำไรสุทธิหลังหักภาษีเงินได้นิติบุคคล
  และเงินสำรองตามกฎหมาย แต่อย่างไรก็ตาม
  การจ่ายเงินปันผลดังกล่าวจะขึ้นอยู่กับกระแสเงินสด ภาระการลงทุนของบริษัท
  และความจำเป็นอื่นๆในอนาคตด้วย

2.  นโยบายการบัญชีที่สำคัญ

  1. การจ่ายโดยใช้หุ้นเป็นเกณฑ์

  บริษัทจ่ายผลตอบแทนพนักงานโดยใช้หุ้นเป็นเกณฑ์ที่ชำระด้วยตราสารทุน
  โดยบริษัทได้รับการบริการจากพนักงานเป็นสิ่งตอบแทนสำหรับตราสารทุน (สิทธิซื้อหุ้น)
  ที่บริษัทออกให้
  มูลค่ายุติธรรมของบริการของพนักงานเพื่อแลกเปลี่ยนกับการให้สิทธิซื้อหุ้นจะรับรู้เป็นค่าใช้จ่าย
  จำนวนรวมที่ตัดเป็นค่าใช้จ่ายจะอ้างอิงจากมูลค่ายุติธรรมของสิทธิซื้อหุ้นที่ออกให้โดย

-   รวมเงื่อนไขทางการตลาด

-   ไม่รวมผลกระทบของการบริการและเงื่อนไขการได้รับสิทธิที่ไม่ใช่เงื่อนไขตลาด (ตัวอย่างเช่น
    ความสามารถทำกำไร การเติบโตของกำไรตามที่กำหนดไว้
    และพนักงานจะยังเป็นพนักงานของกิจการในช่วงเวลาที่กำหนด) และ

-   ไม่รวมผลกระทบของเงื่อนไขการได้รับสิทธิที่ไม่ใช่เงื่อนไขการบริการหรือผลงาน
    (ตัวอย่างเช่น ข้อกำหนดด้านความปลอดภัยของพนักงาน)

  เงื่อนไขการได้รับสิทธิที่ไม่ใช่เงื่อนไขทางการตลาดจะรวมอยู่ในข้อสมมติฐานเกี่ยวกับจำนวนของสิทธิซื้อหุ้นที่คาดว่าจะได้รับสิทธิ
  ค่าใช้จ่ายทั้งหมดจะรับรู้ตลอดระยะเวลาได้รับสิทธิ
  ซึ่งเป็นไปตามเงื่อนไขการได้รับสิทธิที่กำหนดไว้
  บริษัทจะทบทวนการประเมินจำนวนของสิทธิซื้อหุ้นที่คาดว่าจะได้รับสิทธิ
  ซึ่งขึ้นอยู่กับเงื่อนไขการได้รับสิทธิที่ไม่ใช่เงื่อนไขการตลาด
  และจะรับรู้ผลกระทบของการปรับปรุงประมาณการเริ่มแรกในกำไรหรือขาดทุนพร้อมกับการปรับปรุงรายการไปยังส่วนของผู้ถือหุ้น
  ณ วันที่สิ้นรอบระยะเวลาการรายงาน

  เมื่อมีการใช้สิทธิ บริษัทจะออกหุ้นใหม่
  สิ่งตอบแทนที่ได้รับสุทธิของต้นทุนในการทำรายการทางตรงจะเครดิตไปยังทุนเรือนหุ้น
  (มูลค่าตามบัญชี) และส่วนเกินส่วนต่ำกว่ามูลค่าหุ้นเมื่อมีการใช้สิทธิ

  กรณีที่บริษัทให้สิทธิซื้อตราสารทุนแก่พนักงานของบริษัทและปฏิบัติเหมือนการเพิ่มทุนอย่างหนึ่ง
  บริษัทต้องวัดมูลค่ายุติธรรมของบริการของพนักงาน
  โดยอ้างอิงกับมูลค่ายุติธรรมของตราสารทุนที่ออกให้ มูลค่าของตราสารทุนเหล่านั้นต้องวัด ณ
  วันที่ให้สิทธิซึ่งจะรับรู้ตลอดระยะเวลาที่ได้รับสิทธิ

2. ภาษีเงินได้

  บริษัทบันทึกภาษีเงินได้ (ถ้ามี) ตามจำนวนที่จะต้องจ่าย
  คำนวณตามหลักเกณฑ์แห่งประมวลรัษฎากรในอัตราภาษีเงินได้ (ปี 2555 : 23%, ปี 2554 :
  30%) ของกำไรสุทธิก่อนภาษีเงินได้ หลังจากปรับปรุงบวกกลับด้วยค่าใช้จ่ายต่างๆ
  ซึ่งไม่สามารถถือเป็นรายจ่ายในการคำนวณภาษีและหักออกด้วยรายการที่ได้รับยกเว้นหรือไม่ถือเป็นรายได้ในการคำนวณภาษี

3. การตีความมาตรฐานการบัญชีใหม่ที่ประกาศใช้ในระหว่างปี

  ในระหว่างปี 2554
  สภาวิชาชีพบัญชีได้ออกประกาศสภาวิชาชีพบัญชีให้ใช้การตีความมาตรฐานการบัญชีใหม่
  โดยมีผลบังคับใช้ถือปฏิบัติกับงบการเงินสำหรับรอบระยะเวลาบัญชีที่เริ่มต้นในหรือหลังวันที่ 1
  มกราคม 2556 เป็นต้นไป มีดังต่อไปนี้

-   การตีความมาตรฐานการบัญชีฉบับที่ 10 เรื่องความช่วยเหลือจากรัฐบาล -
    กรณีที่ไม่มีความเกี่ยวข้องอย่างเฉพาะเจาะจงกับกิจกรรมดำเนินงาน

-   การตีความมาตรฐานการบัญชีฉบับที่ 21 เรื่อง ภาษีเงินได้ -
    การได้รับประโยชน์จากสินทรัพย์ที่ไม่ได้คิดค่าเสื่อมราคาที่ตีราคาใหม่

-   การตีความมาตรฐานการบัญชีฉบับที่ 25 เรื่อง ภาษีเงินได้ -
    การเปลี่ยนแปลงสถานภาพทางภาษีของกิจการหรือของผู้ถือหุ้น

  ฝ่ายบริหารของบริษัทอยู่ระหว่างการประเมินผลกระทบต่องบการเงินสำหรับปีที่เริ่มใช้มาตรฐานฉบับดังกล่าว

4. มาตรฐานการบัญชีใหม่ที่ยังไม่มีผลบังคับใช้

  เมื่อวันที่ 15 มีนาคม 2555 สภาวิชาชีพบัญชีได้ประกาศใช้
  มาตรฐานการรายงานทางการเงินฉบับที่ 8 เรื่อง ส่วนงานดำเนินงาน
  ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2556

  ฝ่ายบริหารของบริษัทอยู่ระหว่างการประเมินผลกระทบที่อาจมีต่องบการเงินเมื่อนำมาตรฐานการรายงานทางการเงินข้างต้นมาถือปฏิบัติ